CELEX: 62009TN0174
Language: da
Date: 2009-04-27 00:00:00
Title: Sag T-174/09: Sag anlagt den 27. april 2009 — Complejo Agrícola mod Kommissionen

4.7.2009   
            
            
               DA
            
            
               Den Europæiske Unions Tidende
            
            
               C 153/48
            
         Sag anlagt den 27. april 2009 — Complejo Agrícola mod Kommissionen
   (Sag T-174/09)
   2009/C 153/91
   Processprog: spansk
   
      Parter
   
   
      Sagsøger: Complejo Agrícola, SA (Madrid, Spanien) (ved abogados A. Menéndez Menéndez og G. Yanguas Montero)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Artikel 1 sammenholdt med bilag 1 til Kommissionens beslutning 2009/95/EF af 12. december 2008 (1) annulleres delvist, for så vidt som lokaliteten »Acebuchales de la Campiña Sur de Cádiz«, kodenummer ES 6120015, i beslutningen udpeges til »lokalitet af fællesskabsbetydning« (herefter »LFB Acebuchales«, og COMPLEJO AGRÍCOLAs ejendomsret genoprettes fuldt ud for så vidt angår landbrugsjorden, som ikke har den fornødne økologiske værdi til at kunne udpeges til lokalitet af fællesskabsbetydning.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den beslutning, der anfægtes i denne sag, stadfæster anden ajourførte liste over lokaliteter af fællesskabsbetydning i det mediterrane biogeografiske område i henhold til artikel 4, stk. 2, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter (2). Blandt de lokaliteter af fællesskabsbetydning, der er udpeget og opretholdt i den anfægtede beslutning, figurerer LFB Acebuchales med et areal på 26 475,31 hektarer og følgende koordinater: længde 5° 57′ 4″ W og bredde 36° 24′ 2″.
   I medfør af den anfægtede beslutning er et areal på 1 759 hektarer af en landbrugsbedrift ejet af sagsøgeren (herefter »landbrugsbedriften«) blevet indlemmet i LFB Acebuchales. Efter udpegelsen af LFB Acebuchales er dette jordareal automatisk blevet underlagt de retlige beskyttelsesforanstaltninger, der er fastsat i artikel 6, stk. 2, 3 og 4, i direktiv 92/43. Disse retlige beskyttelsesforanstaltninger begrænser sagsøgerens mulighed for at anvende og udnytte den del af landbrugsbedriften, der er indlemmet i LFB Acebuchales.
   Til støtte for sine påstande har sagsøgeren fremført følgende:
   
               —
            
            
               Kommissionen har ved fastlæggelsen af omkredsen af LFB Acebuchales, som inkluderer sagsøgerens landbrugsbedrift, begået en fejl som følge af en urigtig anvendelse af de kriterier, der er fastsat i bilag I, II og III til direktiv 92/43.
               Som påvist ved den miljøvurdering, der er udarbejdet af den rådgivende virksomhed på miljøområdet Istmo, opfylder ' 94, 877 af den 1 759 hektar store landbrugsbedrift ikke de ved direktiv 92/43 fastsatte kriterier for fornøden økologisk værdi for at kunne udgøre en lokalitet af fællesskabsbetydning. Som følge af Kommissionens urigtige anvendelse af kriterierne i bilag III til direktiv 92/43 er store dele af sagsøgerens jordareal, som mangler fornøden økologisk værdi, udpeget til lokalitet af fællesskabsbetydning, hvilket bl.a. indebærer en tilsidesættelse af proportionalitetsprincippet og af princippet om fællesskabsrettens lovlighed.
            
         
               —
            
            
               Heraf følger en uberettiget og uforholdsmæssig begrænsning af sagsøgerens mulighed for at anvende og udnytte den pågældende del af landbrugsbedriften, der er indlemmet i LFB Acebuchales og mangler fornøden økologisk værdi, i strid med sagsøgerens ejendomsret.
            
         
               —
            
            
               Sagsøgeren har ikke haft lejlighed til at deltage i udpegelsen af LFB Acebuchales og er ikke engang blevet informeret om dens eksistens før offentliggørelsen af den anfægtede beslutning, hvilket er i strid med princippet om retten til at blive hørt og retssikkerhedsprincippet.
            
         
      (1)  Kommissionens beslutning af 12.12.2008 om vedtagelse af en anden liste over lokaliteter af fællesskabsbetydning i det mediterrane biogeografiske område i henhold til Rådets direktiv 92/43/EØF (meddelt under nummer K (2008) 8049) (EUT L 43, s 393).
   
      (2)  EFT L 206, s. 7.